התנהלות נכונה בזמן מבחן

לדעת פיזיקה זה חשוב (ממש), אבל זה לא מספיק כדי להצליח באולימפיאדה - צריך לדעת להתנהל נכון כדי להביא את היכולת הפיזיקלית לידי ביטוי בצורה הטובה ביותר. הדף הזה מהווה מסגרת כללית של טיפים להתנהלות נכונה במבחנים. עם זאת, נציין כי לא כל הכתוב בדף מתאים לכל אחד ב-100%. נסו לנתח את ההתנהלות שלכם בזמן מבחנים על מנת למצוא מה עובד הכי טוב בשבילכם.

## התנהלות כללית

### **לקרוא הכל**

לפני שמתחילים לפתור את המבחן - חשוב מאוד **לקרוא את כולו עד הסוף**. זה נכון מכמה סיבות:

- הרבה פעמים סעיפים לא דורשים את פתרון הסעיפים הקודמים להם. זיהוי של סעיפים כאלו יאפשר לכם לקבל עליהם נקודות גם אם לא תצליחו לפתור את הסעיפים הקודמים להם.

- לעתים קרובות סעיפים מתקדמים מכילים רמזים (לעתים עבים מאוד) לגבי הפתרונות של הסעיפים הקודמים להם.

- גם אם הסעיפים המתקדמים אינם מכילים רמזים מפורשים, הם כן עוזרים להבין את התמונה הגדולה של השאלה, את התוצאה או התופעה שלשמה נכתבה השאלה. הבנה של התמונה הגדולה מאפשרת פעמים רבות לקבל אינטואיציה לגבי איך המערכת צריכה להתנהג ועוזרת לפתור את השאלה בצורה טובה יותר.

### **בדיקות שפיות**

טעות יכולה להפוך למבאסת במיוחד כשטיפה מחשבה היתה יכולה לגלות אותה בזמן. חשוב לפתח הרגל קבוע - כל תוצאה שמתקבלת, בין אם סופית או תוצאת ביניים, יש לבדוק ולהעמיד במספר מבחנים:

1. בדיקת יחידות - בבקשה בבקשה אל תכתבו שהאנרגיה שקיבלתם בסוף היא

1
2

m
v

{\displaystyle {\frac {1}{2}}mv}

. כל תוצאה חייבת להיות ביחידות הנכונות. אם קיבלתם תשובה עם יחידות לא מתאימות - יש לכם טעות! חזרו אחורה ותקנו אותה!

1. בדיקת מקרים גבוליים - נניח שהתבקשתם לחשב את המרחק אליו יגיע גוף שנזרק במהירות

v

{\displaystyle v}

 בזווית

α

{\displaystyle \alpha}

 מעל האופק וקיבלתם

# d

v

2

g

s
i
n
α

{\displaystyle d={\frac {v^{2}}{g}}sin\alpha }

. מבחינת יחידות הכל בסדר, אבל יש סיבה אחרת שבגללה ברור שזו טעות - אם נשאל מה קורה כש-

α

{\displaystyle \alpha}

 קרובה ל-

90
∘

{\displaystyle 90^\circ}

, נגלה שהמרחק אליו יגיע הגוף קרוב ל-

v

2

g

{\displaystyle {\frac {v^{2}}{g}}}

. אבל ההגיון הבריא שלנו אומר שבמקרה הזה, של זריקה ישירות כלפי מעלה, המרחק אליו יגיע הגוף צריך להיות

0

{\displaystyle 0}

. לכן התשובה שקיבלנו בבירור אינה נכונה.

1. בדיקת סדר גודל - בשאלות בהן התשובה היא מספרית, יש לנו עוד כלי להשתמש בו - ההיכרות שלנו עם גדלים אופייניים בטבע. אם התבקשתם לחשב מסה של מכונית והתשובה שקיבלתם היא

# m
4
⋅

10

9

k
g

{\displaystyle m=4\cdot 10^{9}kg}

, כנראה שטעיתם איפשהו בדרך. ובכל זאת, אל תתמהמהו על סדר גודל יוצא דופן, אם אין לכם הערכה לערך המבוקש.

## ‏תכנון מבחן

בעת המעבר הראשוני על המבחן, נסו למפות את הסדר שבו תיגשו לסעיפים השונים. הסדר הטבעי של הסעיפים הוא לא בהכרח הסדר הנכון לפתור אותם! צרו לעצמכם מפת תלויות של הסעיפים - אילו סעיפים נדרשים לפתרון אילו סעיפים אחרים. בהרבה מקרים תיווכחו כי השאלה בעצם מופרדת למספר "ענפים" בלתי תלויים וכי ניתן להתחיל מכל אחד מהם.

לאחר שמיפיתם את התלות בין הסעיפים - בחרו את הסעיפים מהם תתחילו. אלו יכולים להיות סעיפים שנראים קלים ומהירים, או סעיפים ששווים הרבה נקודות (או גם-וגם!) - השתדלו לתפוס קודם את הענפים ה"שמנים" שישיגו את ההשפעה הגדולה ביותר על הציון שלכם תוך זמן ומאמץ מינימליים.

## צבירת נקודות

### **סכמת הניקוד**

קראו סכמות ניקוד (marking schemes) של אולימפיאדות משנים קודמות כדי לקבל תחושה למה שווה הרבה ניקוד ומה לא. תראו למשל שהרבה ניקוד ניתן פעמים רבות על כתיבת הנוסחאות הרלוונטיות - כלומר, רק על ההבנה של אילו חוקים פיזיקליים כלליים רלוונטיים לסעיף, בלי להתחיל אפילו לפתור אותו. פיתוח אינטואיציה מסויימת לדברים האלו תאפשר לכם לפתור מבחנים בצורה יותר אפקטיבית ע"י מציאת הדברים הקלים ששווים הרבה נקודות.

### **סעיפים "שמנים"**

על דף המבחן, רשום ליד כל סעיף כמה נקודות הוא שווה. כדאי לחלק את הזמן בין הסעיפים **גם** לפי הקריטריון הזה (כדאי גם להתחשב באורך או בקושי של הסעיף).

## ניצול טוב של המוח

### **סוכר**

המוח שלכם צורך סוכר. כשאתם פותרים מבחן בפיזיקה, הוא צורך הרבה סוכר. תנו לו סוכר. חשוב להביא לכל מבחן אספקה יפה של סוכר בצורה החביבה עליכם (פירות, שוקולד...) ולהאכיל את המוח לאורך המבחן.

### **עיבוד מקבילי**

למרות שזה לא מרגיש ככה, המוח יודע לעשות עיבוד מקבילי ולחשוב על כמה בעיות במקביל בצורה די טובה. לכן, אם אתם נתקעים עם סעיף למשך כמה דקות ולא יודעים מה לעשות - אל תבזבזו עליו עוד זמן! עברו לשאלה אחרת ותנו למוח שלכם להמשיך לעבוד עליו מאחורי הקלעים. אתם תופתעו לגלות כמה פעמים הפתרון פתאום קופץ לעין אחרי שהנחתם את הבעיה בצד לכמה זמן.

## איך לומדים לעשות את זה טוב

כמו כל דבר, גם לעשות מבחן צריך ללמוד. הטיפים למעלה נכונים באופן כללי, אבל מומלץ (או אף חובה) לתרגל מבחני אולימפיאדה לפני המחנות והטיסות, כדי להבין איך אתם מתנהלים הכי טוב בזמן מבחן.

בזמן סימולציה, אתם לא רק מתרגלים פיזיקה, אלא גם מתרגלים את ביצוע המבחן עצמו - 5 שעות, רק אתם והשאלות. כדי להבין איך עדיף **לכם** לחלק את הזמן, על מה לענות קודם (הארוך/הקצר, הקשה/הקל וכו'), אתם צריכים לנסות את זה בעצמכם ועל פי זה לקבוע מה הכי מתאים.

בכל סימולציה שאתם עושים (ובעיקר בראשונות), תוסיפו עוד דבר קטן: תרשמו לכם בצד איך אתם מתכננים לחלק את זמן (לפי העין, לפי ניקוד יחסי, 100 דקות לכל שאלה וכד'), ותעשו את זה. לאחר הסימולציה, קחו דקה לחשוב איך הלך לכם - הצלחתם להתמיד במדיניות שבחרתם? אם כן, אתם מרגישים שזה עזר לכם? אם לא, זה כי מצאתם משהו טוב יותר תוך כדי, או שפשוט היה קשה?

לאחר 2-3 סימולציות, אתם תדעו הרבה יותר טוב איך לחלק את הזמן, מתי לצאת לשירותים, מתי אתם צריכים עוד סוכר, מתי להתייאש ולעבור שאלה או מתי ממשיכים עד הסוף כדי לקבל ציון מושלם. ככה, אתם מקטינים משמעותית את הלחץ ואי הוודאות שתחושו בזמן האולימפיאדה עצמה, ובאמת תוכלו להתרכז בפיזיקה של השאלות.